भिण्ड। मे बाढ़ के पानी मे मारूती कार के डूबने से चार लोगो की मौत हो गई। मरने वाले पति-पत्नी और उनके दो बच्चे है। जबकि इनके साथ मौजूद तीन अन्य लोगो को सुरक्षित बचा लिया गया है। जिन्हें मेहगांव अस्पताल मे भर्ती कराया गया है। हादसा सोमवार की रात बारह बजे का बताया जा रहा है। मरने वाला परिवार उत्तरप्रदेश के झांसी जिले का निवासी था। सभी सात लोग पीलीभीत से जयगुरुदेव के कार्यक्रम मे शिरकत करने के बाद झांसी के लिए वापस जा रहे थे, तभी मेहगांव रोड़ पर बैसली नदीं के गाता पुल पर मारुती कार पानी मे डूब गई। जानकारी के अनुसार झांसी के ट्रांसपोर्टर ओमप्रकाश पटेरिया अपनी पत्नी लता और अपने बेटा-बेटी के साथ मारुती वेन मे सवार होकर उत्तरप्रदेश के पीलीभीत गए हुए थे। ओमप्रकाश के साथ उनका ड्रायवर, एक नौकर और एक दोस्त भी थे। सभी सात लोग पीलीभीत मे जयगुरुदेव के कार्यक्रम मे शामिल होने गए थे। सोमवार की रात सभी लोग मारुती वेन मे सवार होकर झांसी के लिए निकले थे। भिंड के मेहगांव मे बैसली नदीं पर बने गाता पुल पर बारिश की वजह से पानी तकरीबन दस फीट ऊपर से बह रहा था। ड्रायवर को पानी की ऊंचाई का अंदाजा नहीं था। रात के तकरीबन 12 बज चुके थे। इसलिए कोई पुल पर मौजूद भी नहीं था। अंजाने मे ड्रायवर ने गाड़ी पुल से पार करने के लिए गाड़ी को पुल पर उतार दिया। पानी का बहाव और गहराई ज्यादा होने की वजह से गाड़ी पानी मे बह गई। पानी मे गाड़ी के डूबते ही गाड़ी मे सवार लोगो ने मदद के लिए चीखना शुरु कर दिया। आवाज सुनकर गाता गांव के लोग दौड़कर पहुंचे। गाड़ी को पानी मे डूबते देख गांव के लोगो ने उन्हें बचाने के लिए पानी मे छलांग लगा दी। ग्रामीणो ने तीन लोगो को पानी से सुरक्षित बाहर निकाल लिया, लेकिन ओमप्रकाश और उनकी पत्नी लता समेत उनके दोनो बच्चो की मौत हो गई। तीनो सुरक्षित बचे लोगो को उपचार के लिए मेहगांव अस्पताल मे भर्ती कराया गया है। साथ ही चारो मृत लोगो की बॉडी को पोस्टमार्टम के लिए रखवा दिया गया है।